Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: szóló 43/1999. (III. 3.) Korm. rendelet által, az adott ellátás
Paragraph Index: 608

12. § Az R. 15. §-ának (1) bekezdése helyébe a következő rendelkezés lép: „(1) A menekült kérelmére a Hivatal — legfeljebb a képzettség megszerzéséhez előírt időtartamra — átvállalhatja az első alapképzésben, államilag finanszírozott hallgatóként, államilag elismert felsőoktatási intézményben folytatandó, magyar nyelvű felsőfokú oktatás, kollégiumi elhelyezési és étkezési költségét. A Hivatal átvállalhatja továbbá egyes kötelező tankönyvek és tantárgyi munkafüzetek költségét, a menekült kérelmére, tanévenként legfeljebb hatvanezer forintot meg nem haladó mértékig. A kérelemhez csatolni kell az 5. § (1) bekezdése szerinti nyilatkozatot és a felvételről szóló, valamint az említett elhelyezési és étkezési költségek mértékére vonatkozó igazolást, illetőleg a tankönyvek, tantárgyi munkafüzetek kötelező jellegét alátámasztó hiteles intézményi (tanszéki) igazolást.”

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes